વલસાડમાં બહારગામથી આવીને જાહેર સ્થળોએ, ટ્રાફિકને અડચણરૂપ થાય તે રીતે ઊભી રહેતી શાકભાજી-ફળનું વેચાણ કરતા લારીધારકો સામે કડક કાર્યવાહી કરવામાં વલસાડ પાલિકા તંત્ર ઉણા ઊતરતા રોષે ભરાયેલા વલસાડ શાકભાજી માર્કેટના નાના-મોટા મળી ૧૦૦થી ૧૫૦ જેટલા વેપારીઓએ અગાઉ લેખિતમાં આપેલી ચીમકી મુજબ આજરોજ શહેરના હાર્દસમા આઝાદચોક ખાતે ચક્કાજામ કર્યા બાદ વલસાડ પાલિકાની નવી કચેરીના દ્વારે જ શાકભાજીનું વેચાણ શરૂ કરી દેતા, પાલિકાના અધિકારી-કર્મચારીઓમાં દોડધામ મચી ગઇ હતી.